《常职卿以自遣诗见示因广其意答之 其二》
清代·史梦兰

漫向胸中设町畦，早知身外尽筌蹄。事当棘手机须静，物到平筌理自齐。

院僻荒苔随意绿，林深幽鸟尽情啼。萧斋戏补王褒约，煮茗熏炉课小奚。

作者简介：（1813—1898）直隶乐亭人，字香崖，号砚农。道光二十年举人。曾官山东朝城知县。长期闭门读书。长于史学，著述甚富。有《叠雅》、《畿辅艺文考》、《尔尔书屋诗草、文钞》、《舆地韵编》等。